ΕΙΣΑΓΩΓΗ

= = = **HOME** =

**Με την ένταξη των ΤΠΕ στην εκπαίδευση σημειώνεται ένα αυξανόμενο ενδιαφέρον για την** **παιδαγωγική χρήση του Παγκοσμίου Ιστού στην υλοποίηση ομαδικών δραστηριοτήτων που** **υποστηρίζουν τη συνεργατική μάθηση και βασίζονται στις αρχές του εποικοδομισμού. Προς** **αυτήν την κατεύθυνση έχει συμβάλει σημαντικά η δεύτερη γενιά του Διαδικτύου, το Web** **2.0. Πρόκειται για ένα σύνολο νέων δικτυακών υπηρεσιών, οι οποίες συνδέονται στενά με τη** **συνεργατική μάθηση καθώς επιτρέπουν στους χρήστες να συνεργάζονται και να** **ανταλλάσσουν δεδομένα online, με πιο αποδοτικό τρόπο σε σχέση με αυτόν που** **προσφέρανε οι παλιότερες υπηρεσίες και μάλιστα χωρίς να απαιτούνται ιδιαίτερες τεχνικές** **γνώσεις για τη χρήση τους. Έτσι, οι χρήστες μπορούν να επικεντρωθούν περισσότερο στη** **διαδικασία της μάθησης παρά στην ίδια την τεχνολογία (Booth, 2007). Για τους παραπάνω** **λόγους τα εργαλεία που προσφέρει το Web 2.0 έχουν τη δυνατότητα να συμπληρώσουν και** **να εμπλουτίσουν την εκπαιδευτική διαδικασία, και γενικότερα να προσθέσουν σε αυτή νέες** **ενδιαφέρουσες συνεργατικές διαστάσεις.**

**Σημαντικό κομμάτι των τεχνολογιών Web 2.0 αποτελούν τα Wikis, τα οποία** **χαρακτηρίζονται κυρίως από τη δυνατότητά τους για ανάπτυξη ευνοϊκών συνθηκών** **συνεργατικής μάθησης. Οι ποικίλες δυνατότητες που προσφέρουν τα Wikis, τα έχουν** **καταστήσει ιδιαίτερα δημοφιλή. Η δημοτικότητά τους έχει αρχίσει να προσελκύει την** **προσοχή και το ενδιαφέρον των εκπαιδευτικών, οι οποίοι πιστεύουν πως τα wikis θα** **διευκολύνουν όχι μόνο την επικοινωνία, αλλά και τη συνεργατική εύρεση, διαμόρφωση, και** **διαμοίραση της γνώσης, ιδιότητες που είναι στοιχειώδεις και απαραίτητες σε ένα** **εκπαιδευτικό πλαίσιο (Reinhold, 2006).**